Deporti d'Estremaúra

El deporti n'Estremaúra s'organiza en clubis deportivus, que horman las federacionis deportivas estremeñas, que dependen dela Consejería de Coltura, Turismu, Jóvenes i Deportis dela Junta d'Estremaúra.  Tamién essisti el Consejo Regional de Deportes (DGD), creáu en 1990, un órganu de consulta i asesoramientu dela Consejería.Consejo Regional de Deportes CRG

L'Asociación de Federaciones Deportivas Extremeñas hue aprensentá en 2022 pol entoncis diretor general de Deportis dela Junta d'Estremaúra, Dan de Sande Bayal, i l'alcaldi de Don Benitu.

 Fubu 
L'estoria del fubu n'Estremaúra ha síu rica i variá. Los primerus clubis huerun hundaus a prencipius del siegru XX Angunus delos clubis más emportantis son el CD Badajós, que enos añus 90 llegó a Primeri Devisión, el Mérida UD, que tamién estuvu ena Primera Devisión . Otrus clubis que ya no essistin huerun el Extremadura UD (tamién llegó a Primera Devisión enos añus 90), o el CD Don Benito, equipu destacau dela Tercera Devisión.El legado del fútbol en Extremadura: equipos icónicos y momentos inolvidables

La seleción de fubu estremeña hue anunciá el 18 noviembri 1997, nun partíu en onol a las vítimas dela inundación de Badajós en 1997. Es un equipu fubu conholmau por jugaoris d'Estremaúra pala disputa de partíus amistosus. L'equipu jugó el su primel partíu anti Guinea Equatorial en Diciembri 2007, un partiu que hue empulsau pol porteru estremeñu César Sánchez, antíguu juegaol del Real Madrid.[http://www.canalextremadura.es/audio/la-seleccion-extremena-absoluta-de-futbol-masculino-debuto-en-2007-en-badajoz-ante-guinea La selección extremeña absoluta de fútbol masculino debutó en 2007 en Badajoz ante Guinea Ecuatorial

Ogañu la Federación Extremeña de Fútbol cordina tolas competicionis de qualquiera modaliá de fubu desenroás n'Estremaúra. Está integrá ena Real Federación Española de Fútbol i tieni su sé en Badajós. Organiza la fase utonómica d'Estremaúra dela Copa Real Federación Española de Fútbol.

miniatura|centro|700px|LÉstadiu de Fubu Francisco de la Hera, ondi jugava l'Extremadura Unión Deportiva|Extremadura UD.

 Balón-cestu 
La ciá de Badajós hue referenti nacional de balón-cestu enos añus 70, antes dela professionaliçación d'esti deportiLos pioneros del baloncesto pacense. El primel equipu de balón-cestu dela ciá fue La Gimnástica i los primerus partíus se jugarun ena Praça de Purtugal. Más tardi se crearía la Federación Pacense de Baloncesto.

En 1961 hue hundau'l Cáceres Club Baloncesto, col nombri de Club San Fernando de Cáceres. En otubri de 1975, anti la gravi situación económica del club que amaneçava la su estinción, el club de fubu dela ciá, el Club Polideportivo Cacereño, pasa a hazel-si cargu del mesmu con lo que'l club pasa a llamal-si C.P. Cacereño de BaloncestoCáceres, 60 años de baloncesto, p.127. ISBN 8460738949.

en 1978 hu hundau'l Club Baloncesto Plasencia Ambroz fue fundado en 1978 comu consequencia dela fusión delos clubes Centro Juventud i La Salle.Un club con historia

 Balonmanu 
Los prencipius del balonmanu n'Estremaúra está nel siegru XX. Los equipus organiçaus que seguía regras específicas aparecierun col pasu del tiempu, siendu unu delus primerus el Club Deportivo Balonmano Don Benito, fundau enel 1956.El balonmano, del pueblo a la élite en Extremadura.

Ena década delos 90 los equipus estremeñus començarun a destacal a nivel nacional. En 1993, el Club Deportivo Balonmano Don Benito ascendió ala Liga ASOBAL i dispués le siguierun otrus equipus comu'l Balonmano Villa de Aranda o el Club Balonmano Almendralejo.

 Ciclismu 
N'Estremaúra áin 208 subía entressantis entri 222 i 1580 metrus.Extremadura: 208 subidas Picu Villuercas dendi Cañameru es la subía más complicá. La longol meya delas subías es de 7,6 quilometrus i una subía total de 315 metrus.

La Vuelta a Extremadura es la carrera ciclista pol etapas que acorri la comunidá. Enque la primel edición hue en 1987, no prencipió a hazel-si con regulariá hata 2002.Vuelta Ciclista Internacional a Extremadura  Tamién essisti la su categoría femenina, que prencipió nel añu 2023.Vuelta Extremadura 

Entri'l 2005 i el 2008 essistió l'equipu ciclista professional "Extremadura-Ciclismo Solidario", con sé n'Estremaúra.

La "Federación Extremeña de Ciclismo" prencipió nel añu 1960 nel Garaje Deportivo de Jesús Díaz Rodríguez en Méria.Historia de la Federación Extremeña de Ciclismo

Gracias a Jesús Díaz Rodríguez, nel 1962, Estremaúra passa a sel una delegación ciclista dela antigua Federación Salmantina de Ciclismo. Nel 1965, un grupu d'aficionaus de Caçris consigui la concesión dela Federación Extremeña de Ciclismo, la qual de devide en dos en 1978: la Federación Cacereña, i la Federación Pacense.  Sin embargu nel 1987 s'unifica de nuevu. Destaca, entri otrus, Julián Sánchez Pimienta.

 Aletismu 
L'aletismu se pratica n'Estremaúra dendi hazi muchas décadasEl atletismo en Extremadura, una rama poco conocida pero en auge. Angunus delos clubes más destacaus son el Club Deportivo San Pablo de Plasencia, el Club Atletismo Almendralejo o el Club Atletismo Don Benito Entri los correoris destacan Juan Domingo GómezJuan Domingo, jornalero y corredor i Marisa Martínez Martín, que hue aleta olímpica en Alanta en 1996 ena prueba delos 5000 metrus.Retazos biográficos de personas de MontijoEpisodio 16: Marisa Martínez

 Piraguismu 
N'esti deporti destaca Estefanía Fernández, con una medalla d'oru enus mundialis de la disciplina en K1 5000 m en 2023Entrevistamos a Estefanía Fernández González, la emeritense Campeona del Mundo de Piragüismo i otra de bronzi enel K4-500. Agenció tamién prata enel 2022 ena categoria de K4 500 metrusEstefanía Fernández, plata con España en la Copa del Mundo.

 Estalacionis 

 Estadius de fubu 
 Estadiu Nuevu Viveru (Baajós): con capaciá pa más de 14 000 espetaoris, es sedi del Club Deportivo Badajoz i unu los prencipalis estadius de fubu d'Estremaúra.
 Estadiu Príncipe Felipi (Caçris): con capaciá pa 8 000 espetaoris, acogi partíus del Club Polideportivo Cacereño.
 Estadiu Franciscu dela Hera (Almendraleju): sedi dela Associación Deportiva Estremaúra, con 12 000 assientus.

 Campus de golf 
 La web de turismu dela Junta d'Estremaúra lleva la cuenta d'8 campus de golf.

 Olímpicus 
197px|right|thumb|Laura Campos, ginasta de Méria.
Angunos delos deportistas olímpicus estremeñus son:
 Laura Campos, ginasta artística, que partecipó cona seleción nacional española entre los añus 2001 i 2008 enos ciclus olímpius d'Atenas (2004) i Pequín (2008).
 Marta Calamonte Márquez, ginasta artística, campeona del mundu de 3 cintas i 2 arus nel Mundial de Sevilla (1998) i prata en la general de dichu Mundial. Partecipó enos Juegus Olímpicus de Sidney nel añu 2000.
 Javier Cienfuegos, lançaol de martillu, dozi vezis campeón d'España entri 2009 i 2022.
 Miguel Durán Navia, nadaol que consiguió'l récord d'España delos 400 metrus libris en piscina de 50 metrus en 2016 con una marca de 3:48:96.World Aquatics Partecipó enos Juegus Ollímpicus de Río de Janeiru.olympedia.org
 Antonio Fernández, miembru dela seleción masculina d'arcu recurvu.Los ocho deportistas olímpicos extremeños apuran su preparación antes de partir hacia Río de Janeiro
 José Manuel Calderón, miembru dela seleción española de balón-cestu.
 María Ribera, jugaora dela seleción de Rugby-7.
 Miriam Casillas, trialeta, campeona d'España de dualón i trialón, i sucampeona del mundu de dualón.
 Fátima Gallardo Carapeto, Miguel Durán NAvia i César Castro, naaoris.
 Javier Cienfuegos, en lançamientu de martillu.
 Álvaro Martín Uriol, aleta de 20 kilómetros marcha.
 Juan Bautista Pérez, aleta paralímpucu de tenis de mesa.
 Loida Zabala, aleta paralímpica d'alterofilia.
 Isabel Yinghua Hernández, aleta paralímpica de  natación.
 Alberto Ginés, campeón olímpicu de gateá.¡El cacereño Alberto Ginés es campeón olímpico!
 Marisa Martínez Martín, aleta olímpica en Alanta en 1996.

 Referencias 

 Bibliografia 
 AGEDEX (2017) La situación del deporte en Extremadura: Una visión de AGEDEX, Badajoz: @becedario (Atiju)
 Domínguez Pachón, Ana María (2016) Las actividades físico-deportivas en Extremadura, Universidad de Extremadura (Atiju)
 Robles, Gonzalo Antonio Barrena, José Luis Clavero, Juan Cuevas, Pepe Ramos i Toni Béjar (2018) Historia de 50 años de Baloncesto Amateur en Badajoz 1932-1982, Badajoz: Fundación CB.

 Atijus p'ahuera 
 Consejería de Coltura, Turismu, Jóvenes i Deportis
 Federacionis Deportivas Estremeñas
 Federación Extremeña de Fútbol
 Federación Extremeña de Baloncesto
 Federación Extremeña de Voleibol
 Federación Extremeña de Atletismo
 Federación Extremeña de Natación
 Federación Extremeña de Balonmano
 Federación Extremeña de Pádel
 Federación Extremeña de Triatlón
 Federación Española de Ciclismo
 Federación Extremeña de Tiro con Arco
 Federación Hípica Extremeña
 Federación Extremeña de Bádminton
 Federación Extremeña de Tenis
 Federación Extremeña de Tenis de Mesa
 Federación Extremeña de Montaña y Escalada

Categoría:Deporti n'Estremaúra